Noora Uotinen – Haarla-Pikisaaren päiväkoti
Kirjoittajalta Noora Uotinen
Helmikuu starttasi Pyrstötähdissä Sanomalehtiviikolla. Viikon aikana eskarilaiset lukivat ahkerasti sanomalehtiä! Jokainen eskarilainen sai viikon aikana laadittua myös oman sanomalehtensä, jotka olivat täynnä mm. uutisia, sarjakuvia, mainoksia ja säätiedotuksia. Jumppasalissakin oli tällä viikolla sanomalehtijumppaa.
Helmikuussa on kokeiltu myös koodaamista, pohdittu 112-päivää ja jatkettu sinnikkäästi ompelutöitä.
Muutamana päivänä ehdittiin nauttia talvisesta pakkassäästä ja laskea liukureilla mäkeä.
Leikkipuistosta löytyi keinu, joka veti vertoja melkein huvipuistolaitteelle!
Ystävänpäivää vietettiin helmikuun 14.pv kaikkien eskarilaisten voimin yhteisillä ystävänpäiväjuhlilla! Tanssimisen ja leikkimisen lisäksi juhliin saatiin yllätysvieraita, kun koulun ekaluokkalaiset toivat jokaiselle eskarilaisen ystävänpäiväkortin.
Pyrstötähdet ovat harjoitelleet innokkaasti koripallon alkeita.
Kalevalan päivänä runoiltiin Runorobotin avulla.
Maaliskuuta lähestytäänkin sitten uuden jännittävän asian edessä, kun vuorossa on monen eskarilaisen odottama uimakoulu!
Kirjoittaja Noora UotinenJulkaistu 28.2.2020 Kategoriat Pyrstötähdet
Hyvää uutta vuotta 2020 ja samalla myös uutta vuosikymmentä!
Tammikuu käynnistyi Pyrstötähdissä tavallisilla eskaripuuhilla. Harjoittelimme T ja M-kirjainta ja aloitimme vohvelikangasompelutyön.
Omalle lähikentällä ei vielä tammikuussa jäätä näkynyt, joten kävimme Parkin kentällä luistelemassa. Sinnikkyyttä vaadittiin niin jäällä pystyssä pysymisessä että omien luistimien kantamisessa!
Kuun puolessa välissä vietettiin eskarin 100-päivää. Eskarin sisätiloissa piirrettiin, maalattiin, askarreltiin, tehtiin eskaritehtäviä ja rakenneltiin 100-palikan taideteoksia. Ulkona pelailtiin lasten toivomia liikuntaleikkejä.
Eskarin 100-päivään sopiva taideteos syntyi kätevästi maalaamalla ja painamalla omien kämmenien kuvat paperille. Molempien pienryhmien taideteoksiin päätyi lopulta kymmenen käsiparia ja yhteensä tietenkin sata sormea!
Kuukauden aikana laulettiin myös talvisia lauluja ja harjoiteltiin numeroita 1 ja 2. Lisäksi tammikuussa mittailtiin esineiden pituuksia ja vertailtiin lelujen painoa itsetehdyllä vaa’alla!
Kirjoittaja Noora UotinenJulkaistu 5.2.2020 5.2.2020 Kategoriat Pyrstötähdet
Joulukuussa olemme aloittaneet jokaisen aamun avaamalla eskarin joulukalenterin luukkuja. Luukuista on tähän mennessä paljastunut tonttuleikkejä, joululauluja ja erilaisia päivän puuhia kuten esimerkiksi piparien leivontaa.
Eräänä aamuna joulukalenterista tuli jouluinen satuhieronta.
Vietimme joulukuussa myös eskareiden yhteisiä pikkujouluja. Lauloimme talvisia lauluja, joissa seikkailivat sekä tontut että jääkarhut ja luistelijatkin.
Tänä vuonna koko päiväkodilla oli toiminnallinen joulujuhla. Omassa luokassamme oli joulujuhlassa tarjolla piparia ja mehua. Teimme ahkerasti jouluisia taideteoksia omaan luokkaamme koristukseksi ja osaksi viereisen luokan taidenäyttelyä.
Harjoittelimme vielä syyslukukauden viimeisen kirjaimen, J:n. Taideaapiseen lapsilta löytyikin monta jouluista ideaa.
Ja lopuksi me Pyrstötähdet haluamme toivottaa kaikille oikein hyvää joulua ja onnellista uutta vuotta 2020!
Kirjoittaja Noora UotinenJulkaistu 17.12.2019 Kategoriat Pyrstötähdet
Marraskuun alussa Pyrstötähdissä touhuilimmekin isänpäivälahjapuuhissa. Jokainen eskarilainen teki läheiselleen itse suunnittelemansa heijastimen.
Eskarilainen: ”Me tehtiin heijastimet. Niitä ommeltiin kaksi päivää.”
Marraskuun metsämörriretkillä mm. muistelimme jo opittuja kirjaimia.
Marraskuussa nautimme hetken ajan lumesta. Lumiukon tekeminen vaatikin yllättävän paljon sinnikkyyttä ja yhteistyötaitoja!
Hirvensalon kirjastossa osallistuimme kirjastokurssille. Eskarilaiset saivat osallistumisesta jopa kirjastokurssitodistuksen.
Eskarilainen: ”Me opittiin miten lainattiin kirjoja. Me saatiin sieltä ne laput et saa ne kirjastokortit.”
Kävimme marraskuun aikana retkellä myös kasvitieteellisen puutarhan lepakkonäyttelyssä.
Eskarilainen: ”Katottiin niitä kukkia, ja kuunneltiin kun siellä kerrottiin niistä kaikista lepakoista. Mä muistan et siellä oli se kone, mistä sai kuunneltuu et miten lepakon sydän pumppaa.”
Marraskuun loppu huipentui siihen, kun vierailimme Matka ensimmäiseen jouluun- näytöksessä. Matka aloitettiin aikakoneeseen astumalla!
Kirjoittaja Noora UotinenJulkaistu 4.12.2019 4.12.2019 Kategoriat Pyrstötähdet
Pyrstötähtien lokakuu
Lokakuun aikana Pyrstöissä vietetty lukukuukautta. Kävimme koulun Lukupuussa lainaamassa kirjoja luettavaksi. Teimme sadutusta niin, että lapset kertoivat aikuiselle itsekeksimänsä sadun ja aikuinen kirjasi tarinan ylös. Lisäksi jo lukemaan oppineet eskarilaiset ovat lukeneet ääneen niille eskarilaisille, jotka eivät osaa vielä lukea.
Väriviikolla jumpassa leikittiin hedelmäsalaattia leikkivarjon avulla.
Kirjojen ja tarinoiden lisäksi lokakuussa olemme nauttineet syksyn värikkäistä lehdistä ja tutkineetkin sen inspiroimana värejä. Väriviikon aikana tehtiin jos minkälaista värien sekoittelua.
Viime viikolla keskityimme Halloween -juhlien valmisteluihin ja harjoittelimme teemaan sopivasti H-kirjainta.
H-kirjain syntyi langalla vohvelikankaaseen.
Kirjoittaja Noora UotinenJulkaistu 4.11.2019 Kategoriat Pyrstötähdet